|  |  |
| --- | --- |
|  | PATVIRTINTA  Neįgaliųjų reikalų departamento  prie Socialinės apsaugos ir darbo ministerijos  direktoriaus 2014 m. kovo 31 d. įsakymu Nr. V-16 |

**NEĮGALIŲJŲ REIKALŲ DEPARTAMENTO**

**PRIE SOCIALINĖS APSAUGOS IR DARBO MINISTERIJOS**

**ANTIKORUPCINĖS PROGRAMOS 2014 METŲ PRIEMONIŲ PLANAS**

|  |  |  |  |  |  |
| --- | --- | --- | --- | --- | --- |
| **Uždavinys** | **Priemonės pavadinimas** | **Įvykdymo laikas** | **Atsakingas vykdytojas** | **Laukiami rezultatai** | **Vertinimo kriterijai** |
| **1. Mažinti korupcijos tikimybę** | 1.1. Atlikti korupcijos pasireiškimo tikimybės nustatymą Departamente | 2014 m. III ketv. | Departamento Teisinio reguliavimo skyrius | Sumažinta korupcijos pasireiškimo tikimybė Departamente | Nustatytos veiklos sritys, kuriose tikėtina rizika korupcijai atsirasti |
|  | 1.2. Organizuoti Departamento valstybės tarnautojams teisės aktų projektų antikorupcinio vertinimo mokymus | 2014 m. | Departamento Teisinio reguliavimo skyrius | Sistemingas mokymas ir kvalifikacijos kėlimas sudarys prielaidas tinkamai įvertinti rengiamų teisės aktų projektus antikorupciniu požiūriu | Valstybės tarnautojų, dalyvavusių mokymuose, skaičius |
| **2. Pagal kompetenciją vykdyti korupcijos prevenciją** | 2.1. Parengti Departamento programų (priemonių) įgyvendinimo kontrolės tvarkos aprašą | 2014 m.  I ketv. | Departamento Programų stebėsenos ir kontrolės skyrius | Aiškiai reglamentuota tikslinio valstybės biudžeto lėšų panaudojimo, tvarkos aprašų ir sutarčių sąlygų laikymosi patikrinimo tvarka; nustatytos programų (priemonių) įgyvendinimo kontrolę vykdančių darbuotojų teisės ir pareigos. Patobulės Departamento vykdomos programų (priemonių) įgyvendinimo kontrolės tvarka. | Parengtas Departamento programų (priemonių) įgyvendinimo kontrolės tvarkos aprašas |
|  | 2.2. Viešinti informaciją, susijusią su teikiamų finansavimui neįgaliųjų socialinės integracijos projektų paraiškų atranka. Departamento interneto svetainėje skelbti informaciją apie registruotas paraiškas bei skirtą finansavimą | 2014 m. | Departamento Programų koordinavimo ir įgyvendinimo skyrius | Užtikrintas pareiškėjų bei visuomenės informavimas apie vykdomus socialinės integracijos projektus, nurodant projektų konkursų tvarką, paraiškų priėmimą, atranką, finansavimą bei kitą aktualią informaciją | Laiku ir tinkamai paskelbta informacija Departamento interneto tinklapyje |
|  | 2.3. Skelbti informaciją apie projektų vykdytojus, kurie Departamento nurodytu laikotarpiu, nepašalino nustatytų pažeidimų, Departamento interneto svetainėje | 2014 m. | Departamento Programų stebėsenos ir kontrolės skyrius | Užtikrintas informavimas (viešinimas) apie rizikingus projektus | Paskelbta informacija Departamento interneto tinklapyje |
|  | 2.4. Departamento internetiniame tinklapyje skelbti informaciją apie pradedamą bet kurį pirkimą, taip pat nustatytą laimėtoją ir ketinamą sudaryti sutartį. | 2014 m. | Departamento  Teisinio reguliavimo skyrius | Bus užtikrintas viešųjų pirkimų skaidrumas | Informacijos apie vykdomus viešuosius pirkimus paskelbimas Departamento interneto tinklapyje |
| **3. Užtikrinti teisės aktų skaidrumą** | 3.1. Peržiūrėti 2014 m. gautus fizinių ir juridinių asmenų skundus, susijusius su korupcija | 2014 m. | Departamento  Teisinio reguliavimo skyrius, Programų stebėsenos ir kontrolės skyrius | Išanalizavus gautus skundus bus suformuluoti pasiūlymai dėl Departamento veiklos tobulinimo, siekiant šalinti prielaidas korupcijai atsirasti ir plisti | Departamento veikloje pašalintos prielaidos korupcijai atsirasti ir plisti |
|  | 3.2. Vertinti antikorupciniu požiūriu departamento rengiamų teisės aktų, kuriuose yra didelė korupcijos pasireiškimo tikimybė, projektus | 2014 m. | Departamento struktūriniai padaliniai | Įvertinta, kokią įtaką rengiamas teisės aktas turės korupcijai ar jos mastui | Priimti teisės aktai, kurie nesudarys sąlygų korupcijai pasireikšti |
| **4. Kurti antikorupcinę kultūrą** | 4.1. Skelbti Departamento kovos antikorupcinę programą ir jos įgyvendinimo ataskaitą Departamento interneto tinklapyje | 2014 m. | Departamento  Teisinio reguliavimo skyrius | Paviešinta informacija, susijusi su antikorupcinėmis priemonėmis, ir stiprinamas Departamento, kaip atviros institucijos, įvaizdis | Visuomenė bus informuota apie Departamente vykdomą kovą su korupcija |
|  | 4.2. Sudaryti galimybę fiziniams ir juridiniams asmenims anonimiškai ar neanonimiškai paštu, elektroniniu paštu, telefonu informuoti apie Departamento valstybės tarnautojų ir darbuotojų galimus korupcinio pobūdžio pažeidimus | 2014 m. | Departamento  Teisinio reguliavimo skyrius | Sklandžiai veikiantis pranešimų dėl korupcijos atvejų ir korupcinio pobūdžio nusikalstamos darbuotojų veikos priėmimas, užtikrinta korupcijos prevencija ir valstybės tarnautojų bei darbuotojų atsakomybė | Gautų pranešimų dėl korupcijos atvejų ir korupcinio pobūdžio nusikalstamos darbuotojų veikos skaičius |
| **5. Didinti valstybės tarnautojų atsakomybę ir atskaitomybę** | 5.1. Išsamiai ir objektyviai išanalizuoti pranešimus ir pagrįstus įtarimus dėl korupcinio pobūdžio nusikalstamos departamento valstybės tarnautojų ir darbuotojų veikos bei pateikti pasiūlymus dėl departamento veiklos tobulinimo, kad būtų pašalintos prielaidos korupcijai atsirasti ir plisti | 2014 m. | Departamento  Teisinio reguliavimo skyrius | Objektyvus pranešimų ir pagrįstų įtarimų dėl korupcinio pobūdžio nusikalstamos departamento valstybės tarnautojų ir darbuotojų veikos ištyrimas, prielaidų atsirasti ir plisti korupcijai pašalinimas | Išanalizuotų pranešimų dėl korupcinio pobūdžio nusikalstamos departamento valstybės tarnautojų ir darbuotojų veikos skaičius |
|  | 5.2. Siekti Departamente dirbančių asmenų viešųjų ir privačių interesų suderinamumo, užtikrinti priimamų sprendimų nešališkumą, kad priimant sprendimus pirmenybė būtų teikiama viešajam interesui | 2014 m. | Departamento  Teisinio reguliavimo skyrius | Išvengta viešų ir privačių interesų konflikto Departamento veikloje, priimti nešališki sprendimai | Pareikštų nusišalinimų/nušalinimų skaičius nagrinėjant klausimus, dėl kurių gali kilti viešųjų ir privačių interesų konfliktas |
|  | 5.3. Prireikus kviesti ekspertus ir specialistus dalyvauti departamento priėmimo į valstybės tarnybą konkursų komisijų darbe | 2014 m. | Departamento  Teisinio reguliavimo skyrius | Užtikrintas skaidrus priėmimas į valstybės tarnybą | Ekspertų ir specialistų, dalyvavusių priėmimo į valstybės tarnybą konkursų komisijose, skaičius |
|  | 5.4. Valstybės tarnautojų registrui teikti informaciją apie valstybės tarnautojus, kurie įsiteisėjusiu galutiniu teismo nuosprendžiu yra pripažinti padarę korupcinio pobūdžio nusikalstamas veikas, taip pat patraukti administracinėn ar drausminėn atsakomybėn už sunkius tarnybinius nusižengimus, susijusius su Viešųjų ir privačių interesų derinimo valstybinėje tarnyboje įstatymo reikalavimų pažeidimu, padarytus siekiant gauti neteisėtų pajamų ar privilegijų sau ar kitiems asmenims | 2014 m. | Departamento  Teisinio reguliavimo skyrius | Užtikrinamas valstybės tarnybos skaidrumas | Pateiktų pranešimų Valstybės tarnautojų registrui skaičius |
| **6. Užtikrinti efektyvų Antikorupcinės programos įgyvendinimą** | 6.1. Esant pagrįstiems įtarimams dėl darbuotojų galimai įvykdytų korupcinio pobūdžio nusikalstamų veikų, užtikrinti, kad būtų įgyvendinamas neišvengiamos teisės pažeidėjų teisinės atsakomybės principas | 2014 m. | Departamento  Teisinio reguliavimo skyrius | Užkirstas kelias korupcinio pobūdžio nusikalstamoms veikoms atsirasti | Nustatytų korupcinio pobūdžio veikų skaičius |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_